Likumprojekts

**Grozījumi likumā "Par apdrošināšanu bezdarba gadījumam"**

Izdarīt likumā "Par apdrošināšanu bezdarba gadījumam" (Latvijas Republikas Saeimas un Ministru Kabineta Ziņotājs, 1999, 24. nr.; 2001, 1. nr.; 2002, 12., 22. nr.; 2006, 1., 14. nr.; 2007, 24. nr.; 2009, 2., 6., 15. nr.; Latvijas Vēstnesis, 2009, 200. nr.; 2010, 206. nr.; 2011, 99., 202. nr.; 2012, 192. nr.; 2013, 194. nr.; 2015, 127., 248. nr.; 2016, 241., 249., 255. nr.; 2019, 240., 255A. nr.; 2020, 75B., 80B. nr.) šādus grozījumus:

1. Izteikt 7. panta otro daļu šādā redakcijā:

“(2) Bezdarbniekam, par kuru visā vidējās apdrošināšanas iemaksu algas aprēķināšanas periodā, kas noteikts saskaņā ar šā likuma 8. pantu, iemaksas bezdarba gadījumam ir veiktas no valsts pamatbudžeta, un šā likuma 5.panta trešajā daļā noteiktajiem bezdarbniekiem pabalstu nosaka 60 procentu apmērā no bezdarbnieka pabalsta pieprasīšanas dienā spēkā esošā valsts sociālā nodrošinājuma pabalsta, kāds noteikts Valsts sociālo pabalstu likuma 13. panta pirmās daļas 1. punktā minētajām personām, divkārša apmēra.”

1. Izteikt 12. panta otro daļu šādā redakcijā:

“(2) Apbedīšanas pabalstu piešķir bezdarbnieka nāves dienā spēkā esošā valsts sociālā nodrošinājuma pabalsta, kāds noteikts Valsts sociālo pabalstu likuma 13. panta pirmās daļas 1. punktā minētajām personām, trīskāršā apmērā.”

1. Papildināt pārejas noteikumus ar 27.punktu šādā redakcijā:

“27. Bezdarbniekam, kuram bezdarbnieka pabalsta apmērs noteikts saskaņā ar šā likuma 7.panta otro daļu un bezdarbnieka pabalsts pieprasīts līdz 2020.gada 31.decembrim, bet bezdarba periods, par kuru izmaksājams bezdarbnieka pabalsts, nepārtraukti turpinās arī pēc 2021.gada 1.janvāra, pabalstu par bezdarba periodu no 2021.gada 1.janvāra izmaksā apmērā, kāds atbilstoši normatīvajiem aktiem bija noteikts  līdz 2020.gada 31.decembrim, un ne vēlāk kā līdz 2021.gada maijam veic pabalsta apmēra pārrēķinu, izmaksājot  starpību,  kāda valsts sociālā nodrošinājuma pabalsta apmēra paaugstināšanas rezultātā izveidojusies periodā no 2021.gada 1.janvāra.”

Likums stājas spēkā 2021. gada 1. janvārī.

Ministru prezidents A.K.Kariņš

Labklājības ministre R.Petraviča

Vīza: valsts sekretārs I.Alliks

I.Salmane, 67021556

Irena.Salmane@lm.gov.lv